પરીક્ષા વખતે, પરિણામો જાહેર થતી વખતે અથવા તે પછી વિદ્યાર્થીઓની આત્મહત્યાનું પ્રમાણ વધી રહ્યું છે. આવા સમયે જો તેમને યોગ્ય માર્ગદર્શન મળી રહે તો તેમનો જીવન પ્રત્યેનો દૃષ્ટિકોણ બદલાઇ જાય અને કટોકટીપૂર્ણ સમયગાળો સરળતાથી પસાર થઇ જાય. સ્પર્ધાત્મક યુગમાં વિદ્યાર્થીઓ ચિંતામાં રહેતા હોય છે, ત્યારે વાલીઓ, શિક્ષકોએ ધીરજપૂર્વક વ્યવહારથી વિદ્યાર્થીને તાણ વગર જીવતા શિખવવું જોઈએ જરૂર પડ્યે મનોચિકિત્સકની મદદ લેવી પણ જોઇએ.